Tre biler var mandag eftermiddag involveret i et færdselsuheld på hovedvej A13 ved Sønderup. To lettere tilskadekomne personer er kørt til Aalborg Universitetshospital. Uheldet skete, da føreren af en varebil af ukendte årsager kom over i den modsatte kørebane. Varebilen påkørte en modkørende bil ved venstre forhjul og ramte efterfølgende frontalt ind i endnu en modkørende bil. Hovedvejen var spærret, mens redningskøretøjer og politi arbejdede på stedet. Indsatslederen kunne klokken 18.20 oplyse, at vejen igen var farbar.

Opsummering:
Tre biler var mandag eftermiddag involveret i et færdselsuheld på hovedvej A13 ved Sønderup. To personer er kommet lettere til skade.